**Աարոն Բրաուն** (անգլ.՝ Aaron Brown, մայիսի 27, 1992(1992-05-27), Տորոնտո, Կանադա), կանադացի թեթևատլետ, վազորդ կարճ հեռավորության վրա։

Կենսագրություն
--------------

Ծնվել է Կանադայի մայրաքաղաք Տորոնտոյում։ Սովորել է Birchmount Park Collegiate Institute-ում մինչև 2010 թվականը, փորձել է ընդունվել Հարավային Կալիֆոռնիայի համալսարան։ 2009 թվականին Բրաունը մասնակցել է աթլետիկայի պատանիների աշխարհի առաջնությանը և 100 մետր վազքում նվաճել է արծաթե մեդալ՝ վազելով 10,74 արդյունքով 1,2 մ/վ հանդիպակաց քամու պայմաններում։ 2010 թվականին Բրաունը ունեցել է բազմաթիվ վնասվածքներ։ 2010 թվականին աթլետիկայի աշխարհի պատանեկան առաջնությունում 200 մետր վազքում զբաղեցրել է երրորդ տեղը՝ վազելով 21,00 արդյունքով և չորրորդ տեղն զբաղեցրած մարզիկից առաջ անցնելով ընդամենը 0,02 վայրկյանով։ 2011 թվականին Պանամերիկյան թեթև ատլետիկայի պատանեկան առաջնությունում զբաղեցրել է երրորդ տեղը 100 մ մրցատարածությունում՝ վազելով 10,39 վայրկյանում։ Նույն առաջնությունում Բրաունը 4×100 մետր փոխանցավազքում զբաղեցրել է երկրորդ տեղը։ 2012 թվականի Ամառային օլիմպիական խաղերին Բրաունը մասնակցել է 200 մետր վազքին։ Առաջին փուլում, վազելով 20,55 վայրկյանում՝ երկրորդ մրցավազքում գրավել է 3-րդ տեղը՝ դուրս գալով կիսաեզրափակիչ։ Կիսաեզրափակչում մրցատարածությունն անցնելով 20,42 վայրկյանում՝ զբաղեցրել է 4-րդ տեղը երկրորդ կիսաեզրափակչում՝ չանցնելով եզրափակիչ։ 2013 թվականի աթլետիկայի աշխարհի առաջնությունում Բրաունը մասնակցել է 100 մետր վազքին և 4×100 մետր փոխանցավազքին։ Անցել է կիսաեզրափակիչ՝ առաջին ռաունդում վազելով 10։15 արդյունքով։ Եզրափակիչ չի անցել՝ 10,15 միավորով երրորդ կիսաեզրափակչում զբաղեցնելով 5-րդ տեղ։ Փոխանցումավազքում նվաճել է բրոնզե մեդալ։ Մասնակցել է Պեկինի աթլետիկայի աշխարհի 2015 թվականի առաջնությանը։ 4×100 մ փոխանցումավազքում կանադացիները, ինչպես և երկու տարի առաջ, նվաճել են բրոնզե մեդալ, բայց այս անգամ Բրաունի հետ թիմում եղել են Ջասթին Ուորները, Անդրե դե Գրասեն և Բրենդան Ռոդնին։

2020 թվականի Օլիմպիական խաղերում Բրաունը նվաճել է բրոզե մեդալ 4x100 մ փոխանցումավազքում, իսկ 200 մ վազքում զբաղեցրել է վեցերորդ հորիզոնաակնը 20,20 արդյունքով։

Անձնական ռեկորդներ
------------------

| Մրցատարած․ | Ժամանակ | Ամսաթիվ |
| --- | --- | --- |
| 100 մ | 10,05 վ | 5 հունիսի, 2013 |
| 200 մ | 20,11 վ | 2015 |

Ծանոթագրություններ
------------------

1. 1 2  World Athletics Database
2. ↑  «Young athlete wants to leave high school on high note | Share News». Արխիվացված է օրիգինալից 2013 թ․ մարտի 27-ին. Վերցված է 2021 թ․ օգոստոսի 16-ին.
3. ↑  IAAF. «Williams and Hardy dominate sprints as Norway and Thailand clinch first ever World Youth titles – Day Two – Evening report». Վերցված է 2011 թ․ հուլիսի 31-ին.
4. ↑  Lakshman, Mihira. «Toronto's Brown wins 200m bronze». *Friday July 23, 2010*. Վերցված է 2011 թ․ հուլիսի 31-ին.
5. ↑  Trojans, USC. «Brown Places Third At Canadian Track Championships». Արխիվացված է օրիգինալից 2016 թ․ մարտի 3-ին. Վերցված է 2011 թ․ հուլիսի 31-ին.
6. 1 2  «Aaron Brown - Events and results». *London 2012*. The London Organising Committee of the Olympic Games and Paralympic Games Limited. Արխիվացված է օրիգինալից 2012 թ․ օգոստոսի 23-ին. Վերցված է 2012 թ․ օգոստոսի 28-ին.
7. ↑  Heats Results
8. ↑  Semifinals Results
9. ↑  Final Results
10. ↑  Final results

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Diamond League · Olympic Channel · Tilastopaja · World Athletics · Կանադայի օլիմպիական կոմիտե · Համագործակցության խաղեր · ՄՕԿ |

 |